钦定古今图书集成/理学汇编/文学典/第129卷 > 《荐士》〈荐孟郊于郑馀庆也〉韩愈
## 钦定古今图书集成/理学汇编/文学典/第129卷 > 《荐士》〈荐孟郊于郑馀庆也〉韩愈

“《周诗》三百篇，雅丽理训诰。曾经圣人手，议论安敢到。
五言出汉时，苏李首更号。东都渐弥漫，派别百川导。
建安能者七，卓荦变风操。逶迤抵晋宋，气象日凋耗。
中间数鲍谢，比近最清奥。齐梁及陈隋，众作等蝉噪。
搜春摘花卉，沿袭伤剽盗。国朝盛文章，子昂始高蹈。
勃兴得李杜，万类困陵暴。后来相继生，亦各臻阃奥。”
有穷者孟郊，受材实雄骜。冥观洞古今，象外逐幽好。
横空盘硬语，妥帖力排奡。敷柔肆纡馀，奋猛卷海潦。
荣华肖天秀，捷疾逾响报。行身践规矩，甘辱耻媚灶。
孟轲分邪正，眸子看了眊。杳然粹而清，可以镇浮躁。
酸寒溧阳尉，五十几何耄。孜孜营甘旨，辛苦久所冒。
俗流知者谁，指注竞嘲傲。圣皇索遗“逸，髦士日登造，
庙堂有贤相。”〈谓馀庆〉爱遇均覆焘，况承归与张。〈郊尝为归登张
建封所知〉二公迭嗟悼。“青冥送吹嘘，强箭射鲁缟。胡为久
无成，使以归期告。霜风破佳菊，嘉节迫吹帽。念将决
焉去，感物增恋嫪。彼微水中荇，尚烦左右芼。鲁侯国
至小，庙鼎犹纳郜。幸当择珉玉，宁有弃珪瑁。悠悠我

善善不汲汲，后时徒悔懊。救死具八珍，不如一箪犒。
微诗公勿诮，恺悌神所劳。